Vejdirektoratet advarede mandag eftermiddag om en cyklist, der havde forvildet sig ind på motorvejen.

Vejdirektoratet udsendte mandag eftermiddag klokken 15.48 en advarsel til bilister på motorvej E45 i retning mod Frederikshavn. En mandlig cyklist havde ifølge P4's trafikradio forvildet sig ind på Frederikshavnmotorvejen, hvor han cyklede i nødsporet mellem frakørsel 18 Vodskov N og frakørsel 17 Lyngdrup. Manden cyklede fra Nørresundby i retning mod Frederikshavn. Klokken 16.37 var manden væk fra motorvejen igen, og advarslen blev aflyst.